ஐПсалъэ жагъуэஐ(((
Зэгуэрым семыгупсысу
Зы псалъэ къызжьэдэк1ат.
Ар мамэ и гущ1эм нэсри
И нэпсхэр къыщ1игъэк1ат.
К1иякъым мамэ...
Схуэшхыдэу
Зы псалъи къызжимы1ат.
И 1элъэщ1 к1апэм щэху дыдэу
И нэпсхэр к1уэц1игъэпщк1уат.
А нап1эзып1эм си псалъэм
Сык1элъыпхъуэнут слъэк1ам,
Ауэ шэм хуэдэкъэ псалъэр-
Къимыгъэзэж п1эщ1эк1ам.
Сымыщ1эу сщ1энур,сыхэплъэу,
Сэ махуэ псор есхьэк1ат:
Мамэ и жагъуэ хъун псалъэ
Щхьэ си жьэм къыжьэдэк1а?
Сэ шыгъушыпсып1эм сыхэлъу
Жэщ к1ыхьри езгъэк1уэк1ат:
Зи псэм щыщ хъуахуэ къысхэлъым
Сэ дауэ сегуэуэк1а?
Анэгухэм нэхърэ нэхъ п1ащ1э,
Нэхъ махэ умыгъуэтын,
Зы мыхьэнэншэу къыпф1эщ1ри
Яхуохъур ахэм удын.
Дахущывгъэт нэхъ гумащ1эу,
Анэхэм дахуэвгъэсакъ.
Сэ псалъэ жагъуэ жыс1ар зэ
Зезгъэ1этауэ си макъ-
Тенауэ,къупщхьэ къысф1эщ1у,
Иджыри ф1элъщ си тэмакъ.

(Мыкъуэжь А.)